Jharkhand News धनबाद के कांग्रेस कार्यकर्ता अभिषेक सिंह उर्फ कुमार नन्हे सिंह ने सोशल मीडिया में मुख्यमंत्री हेमंत सोरेन और उनके पिता झामुमो अध्यक्ष शिबू सोरेन के खिलाफ आपत्तिजनक टिप्पणी की है। इसे मामले को धनबाद पुलिस ने गंभीरता से लिया है नन्हे को पकड़ जेल भेज दिया है।
 जागरण संवाददाता, धनबाद। झामुमो सुप्रिमो शिबु सोरेन व मुख्यमंत्री हेमंत सोरेन के खिलाफ सोशल मीडिया पर अभद्र टिप्पणी करने के आरोप में कांग्रेसी कार्यकर्ता बाबूडीह निवासी कुमार अभिषेक उर्फ नन्हे सिंह को गिरफ्तार कर धनबाद थाना की पुलिस ने जेल भेज दिया है। कुमार अभिषेक उर्फ नन्हे ने फेसबुक पर हेमंत सोरेन और शिबू सोरेन के खिलाफ आपत्तिजनक पोस्ट की थी। इसकी शिकायत झामुमो नेता अर्जुन सिंह ने धनबाद थाना में की। इसके बाद पुलिस ने नन्हे को पकड़ा और सबक सिखाते हुए जेल भेज दिया। नन्हे धनबाद में किसी के भी खिलाफ फेसबुक पोस्ट पर कुछ भी लिखने के लिए चर्चित है।
 धनबाद के ठाकुर कुल्ही निवासी अर्जुन सिंह ने पुलिस को दिए शिकायत में कहा कि शिकायत पत्र में लिखा है कि 26 मार्च शनिवार की शाम तीन बजे के करीब जब वह अपने घर पर आया तो उनकी पार्टी के एक समर्थक ने वाट्सएप पर फेसबुक पर पोस्ट किया हुआ फोटो का स्क्रीनशॉट भेजा गया। वह फेसबुक एकाउंट बाबूडीह निवासी कुमार अभिषेक उर्फ नन्हें का था। उसमें झामुमो सुप्रिमो शिबु सोरेन तथा माननीय मुख्यमंत्री हेमंत सोरेन को केंद्रित कर अभद्र टिप्पणी की गई थी। उस टिप्पणी से ना केवल झामुमो सुप्रिमो शिबु सोरेन तथा माननीय मुख्यमंत्री हेमंत सोरेन की छवि धूमिल करनेवाली थी। बल्कि एक विचारधारा के लोगों से दूसरे वर्ग के लोगों के साथ अपराध करने के लिए आक्रोशित करने की बात है, इससे समाज में तनाव उत्पन्न हो सकता था शांति व्यवस्था भंग हो सकती है। फेसबुक के इस पोस्ट से माननीय मुख्यमंत्री की छवि को भी हानी पहुंचाने की कोशिश की गई है।
 अर्जुन सिंह ने पुलिस को बताया कि फेसबुक पोस्ट के बारे में जब उन्होंने जानकारी प्राप्त की तो पता चला कि फेसबुक एकाउंट कुमार अभिषेक उर्फ नन्हे सिंह का है जो बाबूडीह विवाह भवन के पास रहता है। झामुमो नेता अर्जुन सिंह की शिकायत पर ही धनबाद थाना की पुलिस ने कुमार अभिषेक उर्फ नन्हें को गिरफ्तार कर रविवार को न्यायिक हिरासत में जेल भेज दिया। जेल भेजने से पहले पलिस ने नन्हे को सबक भी सिखाया।
 कांग्रेसी कार्यकर्ता नन्हे सिंह धनबाद में पूर्व मंत्री मन्नान मल्लिक और झरिया की विधायक पूर्णिमा नीरज सिंह का समर्थक रहा है। झारखंड में झामुमो और कांग्रेस के बीच गठबंधन की सरकार चल रही है। ऐसे में कांग्रेस कार्यकर्ता द्वारा मुख्यमंत्री और उनके पिता के खिलाफ नन्हे की अभद्र टिप्पणी से धनबाद के कांग्रेसी भौंचक हैं।
 
Jharkhand News धनबाद के कांग्रेस कार्यकर्ता अभिषेक सिंह उर्फ कुमार नन्हे सिंह ने सोशल मीडिया में मुख्यमंत्री हेमंत सोरेन और उनके पिता झामुमो अध्यक्ष शिबू सोरेन के खिलाफ आपत्तिजनक टिप्पणी की है। इसे मामले को धनबाद पुलिस ने गंभीरता से लिया है नन्हे को पकड़ जेल भेज दिया है। जागरण संवाददाता, धनबाद। झामुमो सुप्रिमो शिबु सोरेन व मुख्यमंत्री हेमंत सोरेन के खिलाफ सोशल मीडिया पर अभद्र टिप्पणी करने के आरोप में कांग्रेसी कार्यकर्ता बाबूडीह निवासी कुमार अभिषेक उर्फ नन्हे सिंह को गिरफ्तार कर धनबाद थाना की पुलिस ने जेल भेज दिया है। कुमार अभिषेक उर्फ नन्हे ने फेसबुक पर हेमंत सोरेन और शिबू सोरेन के खिलाफ आपत्तिजनक पोस्ट की थी। इसकी शिकायत झामुमो नेता अर्जुन सिंह ने धनबाद थाना में की। इसके बाद पुलिस ने नन्हे को पकड़ा और सबक सिखाते हुए जेल भेज दिया। नन्हे धनबाद में किसी के भी खिलाफ फेसबुक पोस्ट पर कुछ भी लिखने के लिए चर्चित है। धनबाद के ठाकुर कुल्ही निवासी अर्जुन सिंह ने पुलिस को दिए शिकायत में कहा कि शिकायत पत्र में लिखा है कि छब्बीस मार्च शनिवार की शाम तीन बजे के करीब जब वह अपने घर पर आया तो उनकी पार्टी के एक समर्थक ने वाट्सएप पर फेसबुक पर पोस्ट किया हुआ फोटो का स्क्रीनशॉट भेजा गया। वह फेसबुक एकाउंट बाबूडीह निवासी कुमार अभिषेक उर्फ नन्हें का था। उसमें झामुमो सुप्रिमो शिबु सोरेन तथा माननीय मुख्यमंत्री हेमंत सोरेन को केंद्रित कर अभद्र टिप्पणी की गई थी। उस टिप्पणी से ना केवल झामुमो सुप्रिमो शिबु सोरेन तथा माननीय मुख्यमंत्री हेमंत सोरेन की छवि धूमिल करनेवाली थी। बल्कि एक विचारधारा के लोगों से दूसरे वर्ग के लोगों के साथ अपराध करने के लिए आक्रोशित करने की बात है, इससे समाज में तनाव उत्पन्न हो सकता था शांति व्यवस्था भंग हो सकती है। फेसबुक के इस पोस्ट से माननीय मुख्यमंत्री की छवि को भी हानी पहुंचाने की कोशिश की गई है। अर्जुन सिंह ने पुलिस को बताया कि फेसबुक पोस्ट के बारे में जब उन्होंने जानकारी प्राप्त की तो पता चला कि फेसबुक एकाउंट कुमार अभिषेक उर्फ नन्हे सिंह का है जो बाबूडीह विवाह भवन के पास रहता है। झामुमो नेता अर्जुन सिंह की शिकायत पर ही धनबाद थाना की पुलिस ने कुमार अभिषेक उर्फ नन्हें को गिरफ्तार कर रविवार को न्यायिक हिरासत में जेल भेज दिया। जेल भेजने से पहले पलिस ने नन्हे को सबक भी सिखाया। कांग्रेसी कार्यकर्ता नन्हे सिंह धनबाद में पूर्व मंत्री मन्नान मल्लिक और झरिया की विधायक पूर्णिमा नीरज सिंह का समर्थक रहा है। झारखंड में झामुमो और कांग्रेस के बीच गठबंधन की सरकार चल रही है। ऐसे में कांग्रेस कार्यकर्ता द्वारा मुख्यमंत्री और उनके पिता के खिलाफ नन्हे की अभद्र टिप्पणी से धनबाद के कांग्रेसी भौंचक हैं।